Rilevadôrs e intervistadôrs statistics, al vie il bant pes selezions
Lis domandis a varan di rivâ dentri dai 19 di Mai
I intervistadôrs a saran impleâts par investigazions fatis li des fameis pal studi pal Istat dai aspiets economics e sociâi principâi dal Paîs
Publicât: 01|05|2010
Di: Udinè e-magazine del Comune di Udine
Si invie une selezion publiche pe iscrizion ae liste dai rilevadôrs e dai intervistadôrs statistics dal Comun di Udin. Il bant, publicât sul sît di palaç D’Aronco, al vûl cjatâ il personâl pe assegnazion di incarghis di rilevazion statistiche. Di fat lis investigazions a vegnin puartadis indevant in maniere periodiche li des fameis pal studi pal Istat dai aspiets economics e sociâi principâi dal Paîs, o ancje par altris gjenars di rilevazion.
La iscrizion ae liste e je risiervade a citadins talians o di un dai Stâts membris de Union europeane che a vedin fat i 18 agns e che a vedin un titul di studi no plui bas dal diplome di scuele medie superiôr. La assegnazion des incarghis di investigazions statistichis no compuartarà la costituzion di un rapuart di implei public e i compens a saran fissâts volte par volte, daûr de rilevazion fate, su la fonde des indicazions dadis dal Istat.
La liste e cjaparà forme cu la aprovazion di une prime graduatorie daûr dai ponts otignûts inte valutazion dai titui declarâts di ogni candidât inte domande di partecipazion, che e varà di rivâ ai uficis dal Comun dentri des 12.15 dai 19 di Mai.
La domande e varà di jessi presentade o mandade in cjarte al Ufici protocol dal Comun, Vie Lionello, 1.
Par informazions si pues contatâ l’Ufici statistiche dal Comun telefonant ai numars 0432 271573 o 271277, o mandant un messaç di pueste eletroniche a statistica@comune.udine.it. Il bant e la domande di partecipazion si puedin scjariâ dal sît internet dal comun (www.comune.udine.it) inte sezion “bants, concors e incarghis”.
No related posts.
Articoli correlati elaborati dal plugin Yet Another Related Posts.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn eng_Latn eng_Latn